### Resume

Vejle Kommune vedtog i december 2020 Vejle Kommunes gældende spildevandsplan. Der er behov for et tillæg til spildevandsplanen vedrørende gennemførelse af anden del af [adresse]. Tillægget til spildevandsplanen handler om etablering af en rørledning, som skal håndtere og forsinke mere overfladevand i boldbanens bassinanlæg. Sagen fremlægges for udvalget med henblik på at sende tillæg 4 til spildevandsplanen i offentlig høring i 8 uger.

### Sagsfremstilling

Baggrund

Kommunen og [adresse] har arbejdet med et klimatilpasningsprojekt i [adresse], som bl.a. omhandler etablering af en klima- og idrætspark. Projektet er etableret med henblik på håndtering af overfladevand ved ekstreme regnhændelser. Første etape af projektet startede op i 2017, og blev afsluttet i 2022.

Etape 1 af klimaprojektet er forberedt for – og dimensioneret til at modtage afstrømning af overfladevand fra endnu et større område. I den forbindelse mangler der en rørforbindelse ved [adresse] og frem til boldbanens bassiner og trykgravitationsledningen.

Tillæg til spildevandsplanen

For at kunne gennemføre del 2 af [adresse] er der behov for et tillæg til [adresse] gældende spildevandsplan. Tillægget til spildevandsplanen omhandler den rørforbindelse, der er behov for. Se vedlagte bilag vedrørende tillæg til spildevandsplanen. Spildevandsplanen er digital og tillægget vil kunne ses under fanen tillæg.

Formålet med etape 2 er at opsamle afstrømningen fra yderligere 85 ha via en ny transportledning og lede overfladevandet frem til trykgravitationsledningen og boldbanen, som er udført under etape 1. Det er denne rørforbindelse der udgør Klimaprojekt Østbyens etape 2. Beregning og dimensionering af boldbane/bassin i etape 1 gælder håndtering og forsinkelse for både etape 1 og etape 2. Gennemførelse af projektet vil afhjælpe oversvømmelser af [adresse], [adresse] samt en del af sygehusområdet ved kraftige regnhændelser.

Nye regler vedrørende finansiering af klimatilpasningsprojekter har ændret kommunens mulighed for medfinansiering, dog kan igangværende projekter fortsætte i en overgangsordning. [adresse] har ansøgt forsyningssekretariatet om at få etape 2 af [adresse] omfatet af denne overgangsordning. Denne godkendelse er meddelt. Derudover vil [adresse] søge om forhåndsgodkendelse af projektet som et medfinansieringsprojekt, der kan tillægges [adresse] økonomiske ramme. Denne godkendelse er en forudsætning for gennemførelse af projektet.

Miljøvurdering

Kommunen har vurderet, at tillæg 4 til kommunens spildevandsplan ikke er omfattet af kravet om miljøvurdering, da miljøscreeningen af tillægget til spildevandsplanen har vist, at der ikke er sandsynlighed for væsentlige miljøpåvirkninger som følge af tillægget til spildevandsplanen. Tillægget omfatter en mindre ændring af den eksisterende spildevandsplan.

Miljøscreening af tillæg til spildevandsplanen sendes i offentlig høring sammen med selve tillægget til spildevandsplanen.

### Økonomi

Etape 2 af [adresse] skal finansieres som et medfinansieringsprojekt, hvor kommunen skal finansiere en del af udgiften. [adresse] andel af økonomien behandles i Økonomiudvalget den 5. december 2023. Kommunens vejafdeling kan få afledte udgifter.

### Klima og resiliensvurdering

Etablering af rørledning og pumper betyder en øget udledning af CO2 ved produktion af røranlæg, etablering og ved drift af pumpeanlæg.

### Sagens videre forløb

Sagen skal behandles af Økonomiudvalget og Byrådet

### Teknik- og Miljødirektøren indstiller,

|  |  |
| --- | --- |
| at | udvalget anbefaler overfor Økonomiudvalg og byråd at sende tillæg 4 til spildevandsplanen i offentlig høring. |

### Beslutning

Anbefalet.

Ebbe Andresen var fraværende.